ທ່ານນາງ Clinton ກ່າວວ່າ ກຸ່ມຕາລີບານ ມີທາງເລືອກຢູ່ 2 ທາງ
ລມຕ ຕ່າງປະເທດສະຫະລັດ ກ່າວວ່າ ກຸ່ມຕາລີບານ ສາມາດເຂົ້າຮ່ວມ ການເຈລະຈາສັນຕິພາບ ຫຼືປະເຊີນກັບການຖືກບຸກໂຈມຕີຕໍ່ໄປ.
ລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ກ່າວວ່າ ພວກຕາລີ ບານສາມາດປະກອບສ່ວນເຂົ້າຮ່ວມການເຈລະຈາສັນຕິພາບໃນອັຟການິສຖານ ຫຼືບໍ່ດັ່ງນັ້ນ ແລ້ວກໍຈະສືບຕໍ່ປະເຊີນກັບການບຸກໂຈມຕີ ໃນກອງປະຊຸມສຳພາດຂ່າວຮ່ວມກັບປະທານາທິບໍດີອັຟການິສຖານທ່ານຮາມິດກາໄຊ ທີ່ ນະຄອນຫຼວງກາບູລໃນວັນພະຫັດມື້ນີ້ທ່ານນາງ Clinton ຍັງເວົ້າວ່າ ປາກິສຖານຊຶ່ງເປັນ ປະເທດເພື່ອນບ້ານນັ້ນ ຈະມີບົດບາດອັນສຳຄັນ ກ່ຽວກັບອະນາຄົດຂອງອັຟການິສຖານ ແລະປະເທດທັງສາມຈະຕ້ອງໄດ້ດຳເນີນງານຮ່ວມກັນ ທ່ານນາງ Clinton ແລະທ່ານກາໄຊໄດ້ພົບປະກັນ ເພື່ອປຶກສາຫາລືກ່ຽວກັບການດຳ ເນີນຄວາມພະຍາຍາມໃນການສ້າງຄວາມປອງດອງຊາດ ກັບພວກຕາລີບານ ແລະການ ມອບໂອນການຮັກສາຄວາມປອດໄພໃຫ້ແກ່ອັຟການິສຖານ ທ່ານນາງເວົ້າວ່າ ຈະມີການເປີດໂອກາດໃຫ້ປາກິສຖານເອົາບົດບາດນຳພາໃນການປະເຊີນ ໜ້າກັບພວກຫົວຮຸນແຮງ ທີ່ທ່ານນາງເວົ້າວ່າ ເປັນໄພຂົ່ມຂູ່ຕໍ່ຊາວປາກິສຖານ ຊາວອັຟກາ ນິສຖານແລະອື່ນໆນຳນັ້ນ ທ່ານນາງ Clinton ມີກຳນົດທີ່ຈະເດີນທາງໄປຍັງນະຄອນອິສ ລາມາບັດໃນວັນພະຫັດມື້ນີ້ ເພື່ອກົດດັນໃຫ້ພວກຜູ້ນຳປາກິສຖານກ່ຽວກັບບັນຫາດັ່ງກ່າວ ກ່ອນພົບປະກັບທ່ານກາໄຊນັ້ນທ່ານນາງ Clinton ກ່າວຕໍ່ພວກແມ່ຍິງແລະນັກການເມືອງ ຈຸນຶ່ງວ່າທ່ານນາງໄດ້ເດີນທາງໄປຢ້ຽມຢາມ ກໍເພື່ອກວດກາເບິ່ງສະພາບການໂຕຈິງກ່ຽວກັບ ອະນາຄົດຂອງອັຟການິສຖານ ທ່ານນາງກ່າວຕໍ່ກຸ່ມດັ່ງກ່າວ ທີ່ສະຖານທູດສະຫະລັດໃນ ນະຄອນຫຼວງກາບູລວ່າ ທ່ານນາງຢາກຟັງຄວາມຄິດເຫັນຂອງຊາວອັຟການິສຖານກ່ຽວກັບ ການດຳເນີນການໃນຂັ້ນຕໍ່ໄປ